醉飲
作者：鄒浩
朝代：宋

paragraphs: 我生不嗜酒，斷來仍十年。
前年竄嶺表，去年斥湖邊。
欲以禦瘴濕，乃復酒至前。
一杯復一杯，朝暮常醺然。
因之醉鄉遊，别是一山川。
日月不相促，萬物同暄妍。
眼界絕塵汙，耳根遺俗譞。
心平氣自和，妙與天地全。
歠糟而餔醨，信以昔人賢。
琴外陶靖節，詩中李謫仙。
聲利挽不回，昏昏長醉眠。
有師誰得之，我奉以周旋。